TPBI รับทรัพย์ 117 ลบ. หลังขาย PP กลุ่ม “Intelipac” 16.88 ล้านหุ้น ที่ 6.94 บ./หุ้น
TPBI รับทรัพย์ 117 ลบ. หลังเคาะขาย PP กลุ่ม “Intelipac” 16.88 ล้านหุ้น ที่ราคา 6.94 บ./หุ้น หวังระดมทุนขยายธุรกิจ-เสริมสภาพคล่อง 
3 ธ.ค. 2561

บริษัท ทีพีบีไอ จำกัด (มหาชน) หรือ TPBI เปิดเผยว่า ที่ประชุมคณะกรรมการบริษัทเมื่อวันที่ 30 พ.ย.61 มีมติอนุมัติกำหนดราคาและรายละเอียด การเสนอขายหุ้นสามัญเพิ่มทุนให้กับบุคคลในวงจำกัด (PP) จำนวน 16,879,900 หุ้น ที่ราคาหุ้นละ 6.94 บาท รวมมูลค่า 117,146,506 บาท และกำหนดจองซื้อหุ้นและชำระเงินค่าจองซื้อหุ้นเพิ่มทุนในวันที่ 4 ธ.ค.61
สำหรับ PP ทั้ง 6 ราย ประกอบด้วย นาย John Antony Wilkinson, 2. นาย Duncan Anthony Edwards, 3.นาย John Phillips, 4. นาย Robin Alexander Angus Gilmour, 5. นาย Simon Christopher Edwards และ 6. นาย Brent Andrew Johnston
โดยทั้ง 6 ราย เป็นคณะผู้บริหารกลุ่ม Intelipac ผู้ผลิตและจำหน่ายบรรจุภัณฑ์กระดาษและพลาสติกในประเทศอังกฤษและออสเตรเลีย
อย่างไรก็ตาม การออกหุ้น PP ในครั้งนี้ จะเข้ามาช่วยเสริมสภาพคล่องทางการเงินและศักยภาพในการสร้างรายได้ ตลอดจนฐานะทางการเงินที่ดีในอนาคต รวมทั้งยังเป็นแหล่งเงินทุนหมุนเวียนที่รองรับการดำเนินงานของ TPBI และเป็นแหล่งเงินทุนสำหรับการขยายธุรกิจตามยุทธศาสตร์การทรานส์ฟอร์เมชั่นธุรกิจ เพื่อผลิตและจำหน่ายผลิตภัณฑ์บรรจุภัณฑ์ที่เป็นมิตรต่อสิ่งแวดล้อมมากขึ้น ซึ่งจะส่งผลดีต่อการสร้างการเติบโตที่ยั่งยืนให้แก่บริษัทฯ ในอนาคต